CELEX: 32013D0082
Language: sl
Date: 2013-02-13 00:00:00
Title: 2013/82/EU: Izvedbeni sklep Komisije z dne 13. februarja 2013 o odobritvi nacionalnih načrtov za izvajanje sistemov potrjevanja v skladu s členom 109(8) Uredbe Sveta (ES) št. 1224/2009 s strani Komisije (notificirano pod dokumentarno številko C(2013) 651)

15.2.2013   
            
            
               SL
            
            
               Uradni list Evropske unije
            
            
               L 44/18
            
         IZVEDBENI SKLEP KOMISIJE
   z dne 13. februarja 2013
   o odobritvi nacionalnih načrtov za izvajanje sistemov potrjevanja v skladu s členom 109(8) Uredbe Sveta (ES) št. 1224/2009 s strani Komisije
   (notificirano pod dokumentarno številko C(2013) 651)
   (Besedilo v angleškem, bolgarskem, danskem, estonskem, finskem, francoskem, grškem, italijanskem, latvijskem, litovskem, malteškem, nemškem, nizozemskem, poljskem, portugalskem, slovenskem, španskem in švedskem jeziku je edino verodostojno)
   (2013/82/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1), zlasti člena 109(8) Uredbe,
   ob upoštevanju nacionalnih načrtov za izvajanje sistemov potrjevanja, ki so jih predložile države članice,
   ob upoštevanju naslednjega:
   
               (1)
            
            
               V skladu s členom 109(8) Uredbe (ES) št. 1224/2009 države članice oblikujejo nacionalni načrt za izvajanje sistema potrjevanja, ki državam članicam omogoča, da na podlagi obvladovanja tveganja določijo prednostne naloge za potrjevanje in navzkrižna preverjanja ter za posledično spremljanje skladnosti.
            
         
               (2)
            
            
               Kraljevina Belgija, Republika Bolgarija, Republika Ciper, Kraljevina Danska, Republika Estonija, Republika Finska, Francoska republika, Irska, Italijanska republika, Republika Latvija, Republika Litva, Republika Malta, Zvezna republika Nemčija, Kraljevina Nizozemska, Republika Poljska, Portugalska republika, Republika Slovenija, Kraljevina Španija, Kraljevina Švedska ter Združeno kraljestvo Velika Britanija in Severna Irska so nacionalne načrte predložili Komisiji v odobritev. Načrti so v skladu s členom 109 Uredbe (ES) št. 1224/2009 in členi 143 do 145 Izvedbene uredbe Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (2). Zato bi jih bilo treba odobriti.
            
         
               (3)
            
            
               Ta sklep pomeni odločitev o odobritvi v smislu člena 109(8) Uredbe (ES) št. 1224/2009.
            
         
               (4)
            
            
               Komisija bo spremljala izvajanje nacionalnih načrtov, da bi ugotovila, ali je njihovo delovanje učinkovito. Če bo Komisija na podlagi ugotovitev preverjanj, inšpekcijskih pregledov in revizij, ki jih bo izvajala na podlagi naslova X Uredbe (ES) št. 1224/2009, menila, da so potrebne spremembe nacionalnih načrtov za potrjevanje, morajo države članice načrte ustrezno spremeniti –
            
         SPREJELA NASLEDNJI SKLEP:
   Člen 1
   1.   Nacionalni načrti Kraljevine Belgije, Republike Bolgarije, Republike Cipra, Kraljevine Danske, Republike Estonije, Republike Finske, Francoske republike, Irske, Italijanske republike, Republike Latvije, Republike Litve, Republike Malte, Zvezne republike Nemčije, Kraljevine Nizozemske, Republike Poljske, Portugalske republike, Republike Slovenije, Kraljevine Španije, Kraljevine Švedske ter Združenega kraljestva Velika Britanija in Severna Irska za izvajanje sistema potrjevanja v skladu s členom 109(8) Uredbe (ES) št. 1224/2009 se odobrijo.
   2.   Če Komisija na podlagi ugotovitev preverjanj, inšpekcijskih pregledov in revizij, izvedenih na podlagi naslova X Uredbe (ES) št. 1224/2009, meni, da načrti za potrjevanje, odobreni v skladu z odstavkom 1, ne zagotavljajo učinkovitega izvajanja obveznosti iz člena 109 Uredbe (ES) št. 1224/2009 s strani držav članic, lahko po posvetovanju z zadevnimi državami članicami zahteva, da se ti načrti spremenijo.
   3.   Države članice spremenijo načrte za potrjevanje v skladu z zahtevo Komisije na podlagi odstavka 2.
   Člen 2
   Ta sklep je naslovljen na Kraljevino Belgijo, Republiko Bolgarijo, Republiko Ciper, Kraljevino Dansko, Republiko Estonijo, Republiko Finsko, Francosko republiko, Irsko, Italijansko republiko, Republiko Latvijo, Republiko Litvo, Republiko Malto, Zvezno republiko Nemčijo, Kraljevino Nizozemsko, Republiko Poljsko, Portugalsko republiko, Republiko Slovenijo, Kraljevino Španijo, Kraljevino Švedsko ter Združeno kraljestvo Velika Britanija in Severna Irska.
   
      V Bruslju, 13. februarja 2013
      
         
            Za Komisijo
         
         Maria DAMANAKI
         
            Članica Komisije
         
      
   
   
      (1)  UL L 343, 22.12.2009, str. 1.
   
      (2)  UL L 112, 30.4.2011, str. 1.